Γαλέρα #12
Η **Γαλέρα** υπήρξε μηνιαίο περιοδικό με έδρα την Αθήνα, το οποίο κυκλοφόρησε 51 τεύχη μεταξύ 2005 και 2010. Εκδιδόταν από το *Συνεταιρισμό Ερετών* (ερέτης στα αρχαία ελληνικά σημαίνει «κωπηλάτης»). Περιοδικό με σαφή αριστερό πολιτικό προσανατολισμό, η Γαλέρα περιείχε κυρίως κείμενα γνώμης και πολιτικές αναλύσεις. Αυτό που την έκανε ξεχωριστή σε σύγκριση με τα υπόλοιπα πολιτικά έντυπα, ήταν η συνεργασία της με πολλούς γελοιογράφους και δημιουργούς κόμικς.

Εκδόθηκε το Οκτώβριο του 2005, με διευθυντή τον σκιτσογράφο Γιάννη Καλαϊτζή και διευθυντή σύνταξης τον Χριστόφορο Κάσδαγλη, συγκεντρώνοντας αρκετούς δημιουργούς κόμικς / σκιτσογράφους, ανάμεσα στους οποίους οι Γιάννης Ιωάννου, Ηλίας Μακρής, Ανδρέας Πετρουλάκης, Πέτρος Ζερβός αλλά και αρθρογράφους όπως οι Π. Μπουκάλας, με σαφείς στόχους την ενασχόληση με την πολιτική, την κοινωνία, τα κινήματα και τον πολιτισμό. Είχε μεγάλο μέγεθος και στο περιεχόμενό της συνδύαζε κείμενα και κόμικς, όπως σειρές του Σταύρου Ντίλιου, του Soloup, γελοιογραφίες του Σπύρου Δερβενιώτη, Γιάννη Δερμεντζόγλου, τη σειρά με τίτλο «Εγκυκλοπαίδεια Τεράτων», με κείμενα του Γιώργου Μπλάνα και εικονογραφήσεις από τον Κώστα Κυριακάκη, μόνιμες στήλες από τον Άγγελο Τσέκερη και Γιώργο Κυρίτση και τον Γιάννη Καλαϊτζή. Σε κοινωνικά θέματα, πρωταγωνίστησε με την εκστρατεία «Γκολ στη φτώχεια» στη σύσταση ποδοσφαιρικής Ομάδας Αστέγων και υποστήριξε συμμετοχές της στο ποδοσφαιρικό Παγκόσμιο Κύπελλο Αστέγων, σε συνεργασία με πολλούς φορείς ανάμεσα στους οποίους το Ίδρυμα Αστέγων Δήμου Αθηναίων, το Ταχυδρομικό Ταμιευτήριο, η εφημερίδα Ελευθεροτυπία ως χορηγός επικοινωνίας.. Το περιοδικό ήταν επίσης ενεργό σε θέματα πολιτισμού και διοργάνωσε Διεθνές φεστιβάλ ρεαλιστικών κόμικς υπό την αιγίδα / συνεργασία του Πολιτισμικού Οργανισμού του Δήμου Αθηναίων το 2006 και το 1ο Διεθνές Κόμικς Θεσσαλονίκης μαζί με το Μουσείο Κινηματογράφου Θεσσαλονίκης το 2006.

Στο περιοδικό συνεισέφεραν επίσης και άλλοι ανάμεσα στους οποίους οι Χρήστος Αλεφάντης, αρχισυντάκτης, Πέτρος Χριστούλιας, Καλανδράνης Δημήτρης, Χερουβείμ Βαγγέλης, Βασίλης Γκογκτζιλάς, Βαγγέλης Ματζίρης, Θανάσης Πέτρου, Τάσος Μαραγκός, δημιουργοί κόμικς, Νίκος Τσαγκρής δημοσιογράφος, Περικλής Κοροβέσης, αρθρογράφος, Δημήτρης Αρβανίτης, σχεδιαστής, Κώστας Ξ. Γιαννόπουλος, κριτική βιβλίου

Το 2006 το περιοδικό μηνύθηκε από τον πολιτικό Γιώργο Καρατζαφέρη για αναφορά του σε λεζάντα εικόνας

Το Φεβρουάριο του 2010, ενώ η ύλη του τεύχους 52 είχε ήδη συγκεντρωθεί, η έκδοση διακόπηκε για οικονομικούς λόγους. Παρόλα αυτά το μη εκδοθέν τεύχος ανέβηκε στην ιστοσελίδα του περιοδικού, ενώ η συντακτική ομάδα ανακοίνωσε ότι τόσο ο συνεταιρισμός όσο και η ιστοσελίδα θα παραμείνουν σε λειτουργία καθώς και ότι θα συνεχιζόταν η εβδομαδιαία εκπομπή του περιοδικού στο ραδιοσταθμό Στο Κόκκινο 105,5.

Εξωτερικοί σύνδεσμοι
--------------------

* Ιστοσελίδα του περιοδικού (ανενεργή)

Αναφορές
--------

1. ↑  H «Γαλέρα» άνοιξε χθες τα πανιά της, Η ΚΑΘΗΜΕΡΙΝΗ, 05.10.2005
2. ↑  Πέτρος Ζερβός: Ένας «λαθρεπιβάτης» στη Μπερλινάλε[*νεκρός σύνδεσμος*], Life.gr, Cinemag, 24/3/2014
3. 1 2  Ακυβέρνητες Πολιτείες, MiC Music Portal, 06/03/2010
4. ↑  Μουντιάλ αστέγων , Ελευθεροτυπία, 18 Ιουνίου 2009
5. ↑  Για διάκριση στην Κοπεγχάγη[*νεκρός σύνδεσμος*], "Goal" - sentragoal.gr, 27/7/2007
6. ↑  Διεθνές φεστιβάλ κόμικς, Καθημερινή, 24.03.2006
7. ↑  Haρpenings και κόμικς στο φεστιβάλ της "Γαλέρας", in2life.gr, 23 Μαρτίου 2006
8. ↑  Με τη Γαλέρα των κόμικς και πλώρη για το λιμάνι της Θεσσαλονίκης…[*νεκρός σύνδεσμος*], archive.papandreou.gr, ιστοσελίδα Γιώργου Α. Παπανδρέου, ανάκτηση 23/2/2015
9. ↑  Η «Σχεδία» μοιράζει ελπίδα και χαμόγελα, Πρώτο Θέμα, 11/12/2013
10. ↑  Τάσος Μαραγκός (Tasmar) Αρχειοθετήθηκε 2015-02-08 στο Wayback Machine. gigantobooks.gr, ανακτήθηκε στις 23/2/2015
11. ↑  Κοροβέσης Περικλής, (1941-): σύντομο βιογραφικό, εργογραφία, 24grammata.com, ανακτήθηκε στις 23/2/2015
12. ↑  Γιαννόπουλος, Κώστας Ξ. biblionet.gr, ανακτήθηκε στις 23/2/2015
13. ↑  Ομαδική έκθεση Ελλήνων δημιουργών κόμικς, 14ο Διεθνές Φεστιβάλ Κόμικς Αθήνας
14. ↑  Είμαστε όλοι Γαλέρες (Karatzaferis Horror Show), pitsirikos.net, 3 Φεβ. 2006
15. ↑  Αναστέλλει την έκδοση της η «Γαλέρα», 25 Φεβρουαρίου 2010, zougla.gr